cyanic-selkie/wikianc huggingface dataset:
FA-cupfinalen i fotball 2018
Kampen
Chelsea sitt vinnarlag bestod av: Thibaut Courtois, César Azpilicueta, Gary Cahill (kaptein), Antonio Rüdiger, Victor Moses, Tiémoué Bakayoko, N'Golo Kanté, Cesc Fàbregas, Marcos Alonso, Eden Hazard og  Olivier Giroud. I sluttminuttane fekk Álvaro Morata og Willian Borges da Silva sleppe inn på bana, ut gjekk Giroud og Hazard.
Dommaren heitte Michael Oliver.
Mount Kirkby
Mount Kirkby er eit særs stort og markant fjell med flat topp nord i Porthos Range i Prince Charles Mountains i Antarktis. Det ligg kring 5 km aust for Crohn Massif, og er kring 9 km langt frå aust til vest og 4 km breitt ved vestenden. Det har ei høgd på 2100 moh (460 meter over platået). Det vart først vitja av den sørlege gruppa til ANARE leia av William G. Bewsher i desember 1956. Det vart namngjeve av ANCA etter Sydney L. Kirkby, som var landmålar ved Mawson-stasjonen i 1956 og 1960.
Kjelder
''
Grua kalkverk
Grua kalkverk er eit bergverk som var i drift frå 1908 til midten av 1900-talet med fleire eigarar på Grua i Lunner kommune.
Bergverket vart etablert av Christiania Minekompani med Hans Kristian Borchgrevink som direktør. Drifta starta i 1910 med ein kalkomn i granitt. Ein større kalkomn kom i 1912. Begge kalkomnane var sjaktomnar og vart restaurerte i 1991, medan ei kalkmølle på staden er riven. I 1930 vart 22 000 tonn kalk selt til Norsk Hydro, Christiania Spigerverk, Statens vegvesen og Essen Asfalt.
Grua kalkverk vart drive på tre kalkbrot. Kalken vart danna i kambrosilurtida.
Ustina
Ustina (bulgarsk skrift Устина) er ein landsby i kommunen Rodopi i provinsen Plovdiv i Bulgaria. Ved folketeljinga i 2011 hadde busetnaden 2 240 innbyggjarar.
Te Araroa Trail
Historie
Tanken om ei nasjonal turrute går attende til 1970-talet då han vart lagt fram av Federated Mountain Clubs of New Zealand, og i 1975 vart New Zealand Walkways Commission grunnlagd, men dei neste 15 åra vart det berre gjort små framsteg. I 1994 kom journalisten Geoff Chapple med eit framlegg om ei lang turrute på New Zealand, og grunnla Te Araroa Trust. Tilrådingar og forhandlingar om tilgjenge heldt fram, og frå 2006 byrja planar for ruta verta ein del av dei lokale styresmaktene si planlegging. Den 3000 km (1864 miles) ruta opna offisielt 3. desember 2011 etter 10 års arbeidsinnsats av hundrevis friviljuge. Utbygginga, koordinert av Te Araroa Trust, held fram.
Ruta er sett saman av bortmot 300 delar som varierer mellom vandringar på ein til to timar, til ei om kring ni-dagars rute på Sørøya der dei fleste vandrarane ber med seg store mengder mat og utstyr. Førti prosent av ruta kryssar verna landområde, og styresmaktene sette i 2007 av 3,8 millionar NZ-dollar til utbygging av nye seksjonar av ruta gjennom verna landområde dette året.
Om ruta
Den rettlinja fråstanden mellomCape Reinga og Bluff er 1475 km, men heile ruta Te Araroa strekkjer seg grovt rekna 3000 km, og varierer i distanse etter som seksjonar vert oppgraderte eller endra på annan måte. Mange delar av ruta er utfordrande. Over desse strekningane er det viktig med nøye planlegging av turen og kryssing av elver, og gode orienteringseigenskapar er tilrådde, så vel som god fysisk form og godt utstyr.
Dei fleste som går heile ruta brukar mellom tre og seks månadar på turen. Den britiske ultra-maratonløparen Jez Bragg fullførte på 53 dagar saman med ei støttegruppe i sesongen 2012-2013.
Rydningsrøys
Ei rydningsrøys er ei steinrøys, eit menneskeskapt element i jordbrukslandskap, eller kulturlandskap. Den dyrkbare marka er rydda for stein, og steinen er samla i ei røys. Rydningsrøyser er kulturminne som er vanskelege å tidfesta, men som ein hovudregel er dei små rydningsrøysene i Noreg eldre enn midten av 1700-talet.
Rydningsrøyser har vore eit karakteristisk element i jordbrukslandskapet gjennom lang tid. Dei eldste rydningsrøysene i Noreg er daterte til yngre steinalder. Frå yngre steinalder og fram til midten av 1700-talet var rydningsrøysene som regel 2-5 m i tverrmål og kasta saman for hand. Ofte låg det mange små rydningsrøyser spreidd i åkeren. Nokre stader er det bevart store areal med rydningsrøyser, for eksempel i Øverbymarka i Gjøvik der eit stort tal rydningsrøyser er fordelt på ca. 1000 dekar. I tilknyting til rydningsrøyser kan det ofte dannast ein punktbrink. Dette er ei kappe av jord som legg seg på oversida av rydningsrøysa. Ein punktbrink er resultat av massetransport nedover ein dyrka flate.
Frå midten av 1700-talet blei det meir vanleg å slepa saman steinen i færre og større røyser, som vanlegvis ligg i utkanten av jordet, som regel nedanfor. Desse større røysene er køyrde saman med hest og slede.
Rydningsrøysene frå midten av 1700-talet og framover kan vera store og godt synlege element i landskapet, medan dei eldre kan vera små og unnselege, og vanskelege å skilja frå naturskapte formasjonar. Mange stader kan tidlegare dyrka mark vera gjengrodd, medan ein overflate rydda for stein og steinrøyser i yttergrensa fortel at her har det vore åker og eng ein gang i fortida.
Favara
Favara er ein by og ein kommune i provinsen Agrigento i regionen Sicilia i Italia. Kommunen har 33 000 ibuarar og har eit areal på 81,0 km².
Byen Favara ligg 338 meter over havet, elleve kilometer aust for provinshovudstaden Agrigento. Landbruk er hovudnæring med dyrking og framstilling av korn, appelsinar, vassmelonar, mandlar, pistasjenøtter, oliven og vin.
Geest
Geest eller gest er eit lyngdekt landskap på sand- og grusavsettingar i nordlege delen av Nederland, Tyskland og Polen. Avsetningane er av fluvioglasialt opphav og er avsett føre isbrear under siste istida. Seinare har elveerosjon delt opp dei opphavleg samanhengande områda i mindre delar.
Lüneburger Heide er døme på ein geest.
Sigling under Sommar-OL 1960
Sigletevlingane under Sommar-OL 1960 vart avvikla i Napolibukta i tida 29. august til 7. september. 290 deltakarar, av dei ei kvinne, frå 46 land tevla i fem ulike båtklassar.
Finnjolle
<br style="clear:both;" />
Star
<br style="clear:both;" />
Drake
<br style="clear:both;" />
Det Kongelige Biblioteks Have
Det Kongelige Biblioteks Have, eller Bibliotekhaven – er eit hageanlegg på Slotsholmen i København. Det vart innvigd i 1920 på staden der den tidlegare Tøjhushavnen låg. Rundt hagen ligg Tøjhusmuseet, Det Kongelege Bibliotek og Provianthuset.
I 1863–1864 vart den gamle krigshamna til kong Kristian IV, Tøjhushavnen, kasta igjen etter å ha lege unytta i mange år. I åra etter vart det oppført fleire militære verkstadsbygningar på staden.
I 1898–1906 vart det oppført ein ny bygning til Det Kongelige Bibliotek på tomta etter teikningar av ppHans J. Holm]], og biblioteket flytta frå lokala i Frederik III sin gamle bibliotekbygning til den nye bygningen. I 1920 bygde hagearkitekten Jens Peder Andersen og arkitektane Thorvald Jørgensen og Johannes Magdahl Nielsen eit hageanlegg framfor biblioteket på det området der krigshamna tidlegare hadde lege. Eit lite basseng midt i hagen minner om hamna. I tillegg er det mura inn gamle fortøyingsringar frå krigshamna i muren ved enden av hagen.
To indre gardar og forarealet mot hamna er utforma av Edvard Glæsel. I 1923 vart anlegget premiert av Foreningen til Hovedstadens Forskønnelse.
Mount Kizaki
Mount Kizaki er eit fjell 4 nautiske mil (7 km) sørvest for Mount Dowie i Aramis Range i Prince Charles Mountains. Det vart kartlagd frå flyfoto av ANARE (Australian National Antarctic Research Expeditions). Det vart namngjeve av Australian Antarctic Names and Medals Committee (ANCA) etter Koshiro Kizaki, som var glasiolog ved Mawson-stasjonen i 1966; seinare geologiprofessor ved Ryukyu universitet i Okinawa.
Kjerka
Kjerka er eit fjell (865 moh) ved sørenden av Gustav Bull Mountains, 11 nautiske mil (20 km) sør for Mount Marsden i Mac. Robertson Land. Det vart kartlagd av norske kartografar frå flyfoto tekne under Lars Christensen-ekspedisjonen (1936–37) og namngjeve av dei.
Thomas Eriksen Ness
Thomas Eriksen Ness er ein norsk fotballspelar som i 2011-sesongen spela i forsvar for Sogndal i den norske eliteserien. Han kjem frå Sogndal. Han debuterte for A-laget til Sogndal som innbytar i ein bortekamp i Tippeligaen mot Sarpsborg 08 10. april 2011.
Fylkesveg 103 i Hedmark
Fylkesveg 103 i Hedmark  går mellom Hveberg og Gåsbu i Hamar kommune. Vegen lengde er 11,7 km.
Museum Ovartaci
Museum Ovartaci er eit kombinert kunstmuseum og psykiatrisk, historisk museum som ligg på Risskov Psykiatriske Hospital i det nordlege Aarhus i Jylland.
Museet rår over ca. 9 000 verk – der 850 er utstilt – som alle har det til felles at dei er skapt av kunstnarar med psykiske lidingar. Museet er oppkalla etter Ovartaci, som i 56 år var innelukka på Risskov, og som i same periode skapte fleire verk, seinare hylla av Asger Jorn og Per Kirkeby. Sistnemnde er protektoren til museet.
Friedrich Schelling
Friedrich Wilhelm Joseph von Schelling var ein tysk filosof knytt til romantikken, fødd i Leonberg i det dåverande hertugdømet Württemberg.
I filosofihistoria vert Schilling ofte rekna som mellomsteget i utviklinga av den tyske idealismen, plassert mellom Johann Gottlieb Fichte, læremeisteren hans i unge år, og Georg Wilhelm Friedrich Hegel, hans medelev og tidlegare venn, seinare rival.
Særleg interesse vekte Schellings tankar om natur. Han såg naturen som uttrykk for det åndelege i ulike utviklingssteg. I levande vesen stig tilværet til stendig høgare bevisstheit, hevda han, inntil det når det høgste bevisstheitsliv i det sjølverkjennande mennesket. «Naturen er den synlege ånd, ånda den usynleg natur». Schellings filosofi er open for tolking, då den tilsynelatande heile tida var i endring. Schellings naturfilosofi har vorte kritisert for sin tendens til analogi og mangel på empirisk orientering. Interessa for Schellings filosofi minka etter Hegels idear vart kjende, men meir indirekte spela Schellings tankar likevel sterkt inn i det romantiske kunstsynet. Nokre seinare filosofar, så som Martin Heidegger og Slavoj Žižek, har sett på Schellings arbeid med nye auge.
Schelling døydde i Bad Ragaz i Sveits.
Grense i matematikk
Grense eller grenseverdi vert i matematikk nytta til å vise til ein verdi som ei rekkje eller funksjon nærmar seg, når argumentet til denne nærmar seg eit bestemt punkt, eller uendeleg.
Ei uendeleg talfølgje a1, a2, ... vert sagt å konvergere mot eit tal g viss talfølgja nærmar seg g som si grense. Viss ei slik grense g finst, vert talfølgja sagt å vere konvergent. I motsett fall er ho divergent.
Limes er eit anna namn på grenseverdi som i matematiske formlar vert forkorta til symbolet lim. Til dømes:
Grenseverdien til ein reell funksjon
Den matematiske definisjonen er som følgjer: For ein funksjon f, og reelle tal a og b, så er viss det for kvart reelt tal ε > 0 finst eit reelt tal δ > 0, slik at viss x er eit tal i definisjonsmengda til f, gjeld det at
Denne definisjonen kan uttrykkast slik: Skilnaden mellom f(x) og b kan gjerast så liten ein vil, ved å velje x tilstrekkeleg nær a.
Grenseverdiar kan til dømes nyttast for å studere oppførselen til ein funksjon i nærleiken av punkt der han ikkje er definert. Funksjonen
er ikkje definert i punktet x = 1, sidan nemnaren her er lik 0. Men viss ein lèt x vere eit tal i nærleiken av 1, ser ein at f(x) vil vere nær 2, og dess nærare ein lèt x vere 1, jo nærare vil funksjonsverdien vere 2. Derfor er
Canicattì
Canicattì er ein by og ein kommune i provinsen Agrigento i regionen Sicilia i Italia. Kommunen har vel 35 000 ibuarar og har eit areal på 91,4 km². Byen ligg 465 meter over havet, 33 kilometer aust for provinshovudstaden Agrigento.
Landbruk, særleg fruktdyrking, er hovudnæring i Canicattì, ved sidan av handel og annan tenesteyting.
I Nord-Italia vert canicatti ofte nytta som nemning om ein stad som ligg langt unna, og som ein ikkje veit stort om.
Jerusalem guvernement
Jerusalem guvernement (arabisk محافظة القدس }} Muḥāfaẓat al-Quds; hebraisk נפת אל קודס Nafat al-Quds) er ein av 16 guvernement i Palestina og ligg sentralt på Vestbreidda. Guvernementet har to underdistrikt: Jerusalem J1, som omfattar stadar i den israelske Jerusalem kommune (Aust-Jerusalem), og Jerusalem J2, som omfattar resten av Jerusalem guvernement. Distriktshovudstaden i guvernementet er Jerusalem (al-Quds).
Det samla arealet til guvernementet er 331,6 km2. I følgje Palestinsk statistisk sentralbyrå hadde guvernementet eit folketal på 429 500 innbyggjarar i 2005, som utgjer kring 10,5 % av palestinarar i Dei palestinske territoria.
Inndeling
Jerusalem guvernement er delt inn underdistrikta «Jerusalem J1» og «Jerusalem J2». Jerusalem J1 består av delar av Vestbreidda som vart annektert av Israel i 1980 og inkludert i den israelske kommunen Jerusalem. Jerusalem J1 vert òg som regel kalla Aust-Jerusalem. Jerusalem J2 består av dei områda av guvernementet som ikkje er med i J1.
Inndeling etter underdistrikt
Jerusalem J1: Al’ Isawiya, Al - Quds (Gamlebyen), Ash - Shayyah, As-Sawahira Al-Gharbiya, As Suwwana, At -Tur, Ath – Thuri, Bab Al-Sahira, Beit Hanina, Beit Safafa, Jabal Al – Mukabbir, Kufr A’qab, Ras Al-Amud, Sharafat, Sheikh Jarrah, Shu’fat, Shu’fat Refugees Camp, Silwan, Sur Bahir, Um Tuba, Wadi Al - Joz
Jerusalem J2: Abu Dis, Al-Eizariya, Al-Jib, Al-Judeira, Al-Qubeiba, Al-Ram, Al-Sawahreh al-Sharqiyeh, 'Anata, An-Nabi Samu’eil, Ash-Sheikh Sa’d, Az Za’eem, Beit Anan, Beit Hanina al-Balad, Beit Ijza, Beit Iksa, Beit Surik, Biddu, Beit Duqqu, Bir Nabala, Dahiat Al-Bareed, Hizma, Jaba’, Khirbet Um Al- Lahem, Mikhmas, Qalandya, Qalandya Refugee Camp, Qatanna, Rafat, the beduin community Al-Khan Al-Ahmar, den beduinske busetnaden Jaba’, andre beduinske landsbyar.
Politikk
Etter den arabisk-israelske krigen i 1948 vart Jerusalem delt. Vest-Jerusalem kom under israelsk styre og Aust-Jerusalem, inkludert Gamlebyen, som vart styrt av Jordan fram til 1967. I seksdagarskrigen i 1967 okkuperte Israel Vestbreidda og annekterte Aust-Jerusalem de facto. Aust-Jerusalem, og andre område av Vestbreidda og Vest-Jerusalem, vart innlemma i ein kommune. I følgje ein avtale mellom PLO og Israel, kunne palestinske innbyggjarar i Aust-Jerusalem delta i val i Den palestinske sjølvstyresmakta om dei ønskte dette, i tillegg til val for Knesset, det israelske parlamentet.
Wild Horses
«Wild Horses» er ein song av the Rolling Stones på albumet Sticky Fingers frå 1971, skriven av Mick Jagger og Keith Richards. Musikkmagasinet Rolling Stone rangerte songen på 343. plass på lista deira over dei 500 største songane gjennom tidene i 2004.
Mange har meint at Jagger skreiv teksten om Marianne Faithfull, men i omslaget til samlinga Jump Back frå 1993 avkreftar Jagger dette.
The Flying Burrito Brothers spelte inn ei utgåve av songen som kom ut alt i 1970, før The Rolling Stones si utgåve.
Utgjeving
Han kom ut på singel i USA i juni 1971, der han nådde 28. plass på singellista. Sjølv om songen har vore spelt mykje på konsertar, har han ikkje vorte gjeven ut på noko konsertalbum. Ei nyinnspeling av songen kom ut på det albumet Stripped i 1995.
Andre versjonar
Mange andre har gjort sine utgåver av songen, mellom andre The Flying Burrito Brothers, Leon Russell, The Cranberries, Elvis Costello, Neil Young, Old and in the Way, The Sundays, Guns N' Roses, Bush, Labelle, The Lovemongers med Chris Cornell, Jewel, Dave Matthews, Garbage, Charlotte Martin, Chantal Kreviazuk, Alicia Keys med Adam Levine, Tre Lux, Iron & Wine, Stone Sour, Honeytribe, Deacon Blue og Elisa.
Laitaure
Laitaure er ein innsjø Jokkmokk kommun i Lappland i Sverige. Laitaure vert danna av elva Rapaätno, og ligg sør for nasjonalparken Sarek. Innsjøen ligg i ei høgd på 498 meter over havet. Kungsleden har sommarstid båtskyss over Laiture.
Jesu atterkome
Jesu atterkomme er ei førestilling innan kristendom, islam, bahai og messiansk jødedom som inneber at Jesus kjem til å venda tilbake til jorda i si gudommelege form etter himmelferda si for rundt 2000 år sidan. Førestillinga byggjer på Messias-profeti, og blir vanlegvis knytt til førestillinga om den endelege dommen over verda, men kan ha mange tolkingar. Omgrepet er sentralt innan den kristne eskatologien, og er ofte avbilda i kunst.
Ein finn underbygging for trua om Jesu atterkome i evangelia (Matt. 24–25; Mark. 13; Luk. 21:5–26; Joh. 14:25–29) og i Johannes' openberring, eldre bibelstader og i ulike overleveringar.
Ein del trur at atterkomet vil skje heilt bokstavelig, og at Jesus vil koma tilbake synleg for alle. Nokre trur på bortrykking, og at Gud vil ta dei kristne til seg medan andre blir verande tilbake på jorda. Atterkomet vil så finna stad etter dette. Ikkje alle kristne meiner at Jesu atterkome vil vera synleg. Ifølge synet kjend som preterisme fann atterkomet stad allereie då Jesus var på jorda.
Terminologi
Det Nye Testamentet bruker det greske ordet ''epiphaneia (ἐπιφάνεια) fem gonger om Jesu atterkome. ''
I Det greske Nye Testamenet (Novum Testamentum Graece) opptrer det greske ordet parousia (παρουσία, 'kome' eller 'tilstadevere') tjuefire gongar, sytten av dei om Jesus. I 1908 viste Gustav Adolf Deissmann at parousia blei brukt så tidleg som på 200-talet f.Kr. for å visa til hendingar der ein konge eller høgståande person vitja ein by med ei framsyning av stordom.
Markovo
Markovo (bulgarsk Марково) er ein landsby i kommunen Rodopi i provinsen Plovdiv i Bulgaria. Ved folketeljinga i 2011 hadde busetnaden 2 499 innbyggjarar.
Komsomolskiy Peak
Komsomol'skiy Peak er eit delvis snødekt fjell som stig opp hav isplatået kring 200 km sør-søraust for Mount Menzies i Mac. Robertson Land. Det vart oppdaga av mannskapet på eit sovjetisk fly den 7. desember 1958, under ein flytur frå «Den utilgjengelege polen» til Mirnyj-stasjonen. Fjellet vart fotografert av ANARE (Australian National Antarctic Research Expeditions) i desember 1960. Det vart namngjeve av den sovjetiske ekspedisjonen.
Dvergmoskusdyr
Dvergmoskusdyr (Tragulidae) eller musehjortar er ein pattedyrfamilie av jortedyr. Han omfattar små, sky dyr som lever i tropiske skoger i Afrika, India og Søraust-Asia. Den største arten i gruppa er vassmoskusdyr (Hyemoschus aquaticus), med ei skulderhøgd på rundt 35 cm. Den minste er malayisk vassmoskusdyr (Tragulus javanicus) som med ei skulderhøgd på 30 cm er det minste hovdyret i verda.
Taksonomi
Tidlegare delte ein dei nolevande dvergmoskusdyra inn i berre fire artar. I 2004 blei T. nigricans og T. versicolor skilde ut frå T. napu, medan T. kanchil og T. williamsoni blei skilde frå T. javanicus. I 2005 blei M. indica og M. kathygre skilde frå M. meminna. Dermed har ein i dag 10 nolevande artar fordelt på tre slekter:
Marja Mortensson
Marja Helena Fjellheim Mortensson er ein norsk musikar frå Svahken sijte i Engerdal. Ho er sørsame og bruker sørsamisk joik i musikken sin.
Ho fekk Hedmark fylkeskommunes kulturpris‎ for 2013,  og Engerdal kommunes kulturpris for 2017. I 2017 gav ho ut debutalbumet Aarehgïjre («tidlig-vår»). For det andre albumet sitt, Mojhtestasse - Cultural Heirlooms, vart ho nominert til Nordic Music Prize 2018 og til Spellemannprisen 2018 i klassa folkemusikk/tradisjonsmusikk.
Laisan
Laisan er ein lang og smal innsjø i Arjeplog kommun i Norrbottens län i Sverige. Innsjøen ligg 424 meter over havet, og er 35 km lang. Gjennom han flyt Laisälven. Ved austsida av Laisan ligg Laisvall og Laisvallby, og på motsett side ligg Västra Laisvall og Gidde.
I Laisan finst det abbor, harr, røye, sik og aure. Sjøen er kjend for harrfiske.
Sjøen har ein økologisk status som «god», men er påverka av noko kjemisk forureining.
Hans Geelmuyden (1844–1920)
Han var professor i astronomi og direktør for universitetsobservatoriet i Oslo 1890–1919. Han gav mellom anna ut fleire stjernekatalogar i samarbeid med C. F. Fearnley og i 1908 Lærebog i Astronomi. Elis og Bengt Strömgrens Lærebog i astronomi, 2. utg. 1950, er utarbeidd på grunnlag av denne. Geelmuyden var 1892–1920 redaktør av den offisielle norske almanakken.
Jenin guvernement
Jenin guvernement (arabisk محافظة جنين Muḥāfaẓat Ǧanīn; hebraisk נפת ג'נין, Nafat Ǧanīn) er eit av 16 guvernement i Den palestinske sjølvstyresmakta i Dei palestinske territoria. Han dekkjr den nordlegaste delen av Vestbreidda, inkludert området rundt byen Jenin.
I følgje Palestinsk statistisk sentralbyrå hadde guvernementet i 2007 eit folketal på 256 619 fordelt på 47 437 hushaldningar. 100 701 innbyggjarar (eller 39%) var under 15 år gamle og 80 263 (eller 31%) var registrert som flyktningar.
Det er det einaste guvernementet på Vestbreidda der det meste av landområdet er kontrollert av Den palestinske sjølvstyresmakta. Fire israelske busetjingar vart evakuerte som ein del av utrekkingsplanen til Israel i 2005.
British Steel
British Steel kan visa til:
Fylkesveg 104 i Hedmark
Fylkesveg 104 i Hedmark  går mellom Hveberg og Gåsbu i Hamar kommune. Vegen er 13,7 km lang.
Theodor Fontane
Henri Theodore Fontane var ein tysk forfattar, diktar og journalist. Han skildra den livet og verdinormene til den berlinske middelklassen i romanane sine frå 1880- og 1890-åra, og blir rekna som den førande romanforfattaren innan naturalismen i Tyskland, og som ein av dei viktigaste tyske forfattarane.
Bakgrunn
Fontane var fødd inn i ein hugenottisk familie i Neuruppin i Brandenburg. Han var son av apotekaren Louis Henri Fontane. Etter fullført gymnas utdanna også han seg til apotekar. Samtidig byrja han å skriva, og den fyrste novella hans, «Geschwisterliebe», blei gjeven ut i 1839. Han byrja også å skriva for ulike aviser. Etter å ha arbeidd ved apotek i ulike byar i dagens austlege Tyskland flytta han til Berlin i 1845. Han deltok kort i den tyske revolusjonen 1848/49.
I 1849 gav han opp apotekaryrket og blei journalist og forfattar på heiltid. I 1850 gifta han seg med Emilie Rouanet-Kummer (1824–1902). Paret fekk sju barn frå 1851 til 1864, berre fire levde opp. I 1851 blei Fontane tilsett i den konservativ-pietistiske Kreuzzeitung (eigentleg Neue Preussische Zeitung) og jobba frå 1852 òg for bladet Centralstelle für Preßangelegenheiten. Fontane blei Storbritannia-ekspert. Sidan 1844 hadde han reist fleire gongar til Storbritannia, og var korrespondent i London i perioden 1855-1859. Etter eit regjeringsskifte i det prøyssiske kongehuset 1858, håpa han på ei politisk liberalisering, gav opp korrespondentjobben sin og flytta tilbake til Berlin. I tillegg til jobben ved Kreuzzeitung byrja han å skriva reiseskildringar frå heimeområdet sitt Brandenburg. Slike skildringar var populære på denne tida.
Krigskorrespondent og forfattar
Fontane slutta i Kreuzzeitung i 1870, og var deretter teaterkritikar for den liberale Vossische Zeitung. Likevel tok han ferie i 1870 for å dekka den fransk-prøyssiske krigen 1870/71. Han blei tatt til fange og mistenkt for spionasje. Etter intervensjon frå rikskanslaren Otto von Bismarck blei han sett fri. Tidlegare hadde han allereie vore krigskorrespondent under den andre slesvigske krigen 1864 og den austerriksk-prøyssiske krigen 1866.
Dei fyrste «litterære» tekstane hans var ein serie med Wanderungen durch die Mark Brandenburg, ein kåserande tekstsjanger med minne, anekdotar og observasjonar frå hans eige barndomsmiljø. Tekstane inneheldt òg skildringar av landadelen i den gamle tida og embetsmenn som «overlevninger fra en annen tid» som gjorde at han etter kvart fall i unåde hos dei han skildra.
Etter fleire reiser med kona til Austerrike, Italia og Sveits (1874-76) byrja han i ein alder av 57 år å skriva det han sidan skulle bli mest hugsa for, nemleg romanar. Han slutta som journalist i Vossische Zeitung, og deretter kom utgivingane tett heilt fram til han døydde. «En slik forsinket litterær karriere er ikke så sjelden nettopp på denne tiden da tysk litteratur syntes å tvile på seg selv. Men for Fontane var forsinkelsen dobbelt heldig; som romanforfatter kunne han dra nytte av iakttagelser han hadde gjort og livskunnskap han hadde ervervet seg gjennom mange år på reiser og som journalist.» Både debutromanen Vor der Sturm (1878, ‘Før stormen’) og Schach von Wuthenow (1883) var historiske romanar frå tida kring Napoleonskrigane, og særleg i den fyrste var vekta lagt på folkelivsskildringa.
Kvinneskildringa Effi Briest, som kom ut som føljetong 1894-95 og i bokform i 1896, blir vanlegvis sett på som hovudverket hans. Utruskapssoga i Effi Briest inngår i eit gjentakande tema i fleire av samtidsromanane hans: L'Adultera (1882), Cécile (1887) og Unwiederbringlich (1892, ‘Uoppretteleg’). I romanen Frau Jenny Treibel (1892) skildrar han dei nyrike i Berlin med humor og ironi.
Ettermæle
Fleire av romanane hans er filmatiserte fleire gongar, særleg Effi Briest og Frau Jenny Treibel.
Fylkesveg 105 i Hedmark
Fylkesveg 105 i Hedmark  går mellom Torshov og Tomter i Hamar kommune. Vegen er 4,4 km lang.
Musikkgruppa .38 Special
1970-åra
Donnie Van Zant, den yngre broren til Lynyrd Skynyrd-frontmannen Ronnie, byrja å spele musikk for seg sjølv i tenåra, og skipa bandet Standard Production i 1968, som bana veg for Sweet Rooster, det første profesjonelle bandet hans, som han skipa i 1969 med gitaristen Jeff Carlisi og bassisten Ken Lyons, og etter kort tid fekk dei med seg trommeslagaren Steve Brookins. Carlisi slutta i Sweet Rooster etter han var ferdig med vidaregåande skule for å studere arkitektur ved Georgia Tech og vart erstatta av Don Barnes i 1970. Brookins slutta òg for å arbeide som lastebilsjåfør og Sweet Rooster vart lagt ned i 1973.
Det nye bandet bestod av Van Zant, Barnes, Lyons, Brookins, ein andre trommeslagar i Jack Grondin og Carlisi. Bandnamnet kom etter ei hending der karane øvde i eit lager. Folk i området hadde klaga på bråk og politiet møtte opp. Bandet kom seg ikkje ut fordi noko hadde hengd ein hengelås på døra. Ein av politimennene sa «Det er greitt. Me lar denne .38 special-pistolen ta seg av snakkinga», og skaut låsen av. No dei no hadde fått namnet sitt brukte gruppa det meste av 1975 og 1976 på å halde konsertar, hovudsakleg i sør og i Midtvesten. Etter kvart fann storebroren Ronnie ut at Donnie og bandet hadde slite lenge nok, og sette dei i kontakt med manageren til Lynyrd Skynyrd, Peter Rudge, som òg tok seg av The Who og var turnémanager for The Rolling Stones. Rudge fekk raskt gruppa til å bli oppvarmingsartistar for andre populære artistar som Peter Frampton, Foghat og Kiss, og fekk dei ein platekontrakt med A&M Records. Selskapet sette Dan Hartman (frå Edgar Winter Group) til å produsere det første albumet deira, .38 Special, som kom ut i mai 1977.
Like før albumet kom ut, valde bassisten Ken Lyons å slutte i bandet. Han vart erstatta av venen og det originale Lynyrd Skynyrd-medlemmet Larry Junstrom, som hadde medverka på eitt spor på debutplata.
Bandet valde i 1977 òg å ta inn to kvinnelege korsongarar, Carol Bristow og Dale Krantz (før ho slutta i 1979 for å fronte Rossington Collins Band og til slutt gifta seg med Skynyrd-medlemmet Gary Rossington). Krantz vart erstatta av Nancy Henderson (1979–1981), Lu Moss (1981–1984) og Lynn Hineman (1986–1987) før dei ikkje lenger hadde korsongarar som medlemmar i bandet etter 1987.
I oktober 1977 mista Ronnie Van Zant livet i då flyet til Lynyrd Skynyrd styrta. Donnie skreiv «Take Me Back» som ein hyllest til broren, som var med på det andre albumet deira, Special Delivery (mars 1978), som òg vart produsert av Hartman.
1980–1999
Dei to første albuma deira var stort sett dominert av ein southern rock-stil. Innan tidleg i 1980-åra hadde .38 Special gått mot ein meir publikumsvenleg, gitardriven arena rock utan at dei heilt gav opp southern rock-røtene sine. Dette skiftet gav dei ei rekkje suksessrike album og singlar. Lydteknikaren Rodney Mills, som hadde arbeidd med Atlanta Rhythm Section og andre, tok over som produsent og Survivor-medlemmet Jim Peterik var ofte medlåtskrivar på songane deira frå 1979 og frametter.
«Rockin' into the Night», tittelsporet på det tredje albumet deira (frå oktober 1979), som Peterik og bandkollegaene hans opphavleg hadde skrive for Survivor, vart i staden gjeven til .38 Special. Han vart sungen av gitaristen Don Barnes (som kom til å syngje solovokal på alle hittane deira fram til 1987) og vart den første songen deira som vart spelt på nasjonal radio. Han nådde 43. plassen på Billboard Hot 100 tidleg i 1980.
Dette bana veg for det fjerde albumet deira, Wild-Eyed Southern Boys (januar 1981) som selde til platinaplate, og den større hitten «Hold On Loosely», som nådde 27. plassen i 1981.
Det neste albumet deira, Special Forces (mai 1982), med topp 10-hitten «Caught Up in You», som var skriven av Barnes og Carlisi med Peterik. Denne nådde toppen av Billboard's Album Rock Tracks-lista, og det same gjorde singelen «If I'd Been the One» (oktober 1983) frå albumet Tour de Force. «You Keep Runnin' Away» (august 1982) og «Back Where You Belong» (februar 1984) var hittar som følgde.
Hausten 1984 fekk dei ein ny hit med «Teacher, Teacher» frå filmmusikken til Teachers, skriven av Jim Vallance og Bryan Adams. Songen nådde fjerdeplassen på Billboard Top Tracks Chart, og låg ti veker inne på lista.
I 1984 turnerte 38 Special med nykomarane Huey Lewis and the News akkurat i det karrieren deira skaut fart, og i 1986 delte dei scene med Bon Jovi samstundes med at karrieren deira òg tok av.
Samstundes gjekk gruppa vidare og henta inn gitaristen Danny Chauncey, etter at trommeslagaren Steve Brookins òg valde å slutte, og songaren og klaverspelaren Max Carl frå rhythm and blues-bandet Jack Mack & the Heart Attack.
Det neste albumet deira, Rock & Roll Strategy (juni 1988), bestod av tung gitarrock og meir klaverdominert 80-talspop, leia av Carl. «Second Chance» (frå Rock & Roll Strategy) gjekk til topps på Billboard Adult Contemporary-lista tidleg i 1989.
Carl var òg songaren på «The Sound of Your Voice» (33. plassen på Billboard Hot 100 i 1991) frå Bone Against Steel (juli 1991), der gruppa flytta frå A&M til det britiske Charisma Records. Same året kom Bobby Capps inn i bandet som klaverspelar og songar, og trommeslagaren Scott Meeder erstatta Jack Grondin etter at Grondin valde å forlate musikkdindustrien. Då Charisma la inn årene i 1992, hadde ikkje lenger bandet eit selskap.
Max Carl valde å slutte i bandet etter ein turné i 1992 og Don Barnes kom då attende. Sidan den gongen har bandet stort sett vore aktive som turnéband, og berre stundom gjeve ut nytt materiale. Scott Hoffman tok over på trommer etter Meeder seinare i 1992. Donny Baldwin (tidlegare i Jefferson Starship) tok over for Hoffman i 1996, etter at Hoffman braut armen, men Gary «Madman» Moffatt (tidlegare i Cactus) har vore trommeslagaren i bandet sidan 1997.
Tidleg i 1997 var den originale gitaristen Jeff Carlisi lei av dei mange turneane og valde å slutte i bandet for å skipe Bonnie Blue Band, som førte til supergruppa Big People, i lag med Benjamin Orr (frå The Cars), Liberty DeVitto (frå bandet til Billy Joel), Derek St. Holmes (tidlegare Ted Nugent) og Pat Travers.
38 Special heldt fram og gav ut Resolution i juni 1997, der singelen «Fade to Blue» nådde 33. plassen på Mainstream Rock-lista i 1997. I september 2001 gav bandet ut A Wild-Eyed Christmas Night og Drivetrain kom ut i juli 2004. Fleire album har med original musikk har ikkje 38 Special gjeve ut, men har halde fram å spele konsertar etter 2000. Sidan 2019 har besetninga i bandet bestått av Don Barnes, klaverspelaren og vokalisten Bobby Capps, trommeslagaren Gary Moffatt, Dunaway, og gitaristen Jerry Riggs. Dermed er det berre Don Barnes som er det originale medlemmet att, sjølv om Barnes ikkje var med i gruppa frå 1987 til 1992.
25. juni 2019 hadde The New York Times Magazine med 38 Special på lista over dei mange hundre artistane som fekk originallydbanda til innspelingane sine øydelagd i Universal-brannen i 2008.
Bandmedlemmar
Noverande medlemmar
Tidlegare medlemmar
Turnémedlemmar
Studiomusikarar
Kondritt
Kondritt eller chondritt er eit vanleg namn på steinmeteorittar som inneheld kondrular, som er kuleforma aggregat, i ein finkrystallinsk grunnmasse som består av pyroksen, olivin og nikkeljern.
Musikkgruppa .38 Special
Bandmedlemmar
Besetningar
Kondritt
Dei er dei eldste og mest primitive meteorittane. vart danna når forskjellige typar støv og små korn som fanst i den første tida då solsystemet vart skapt og danna primitive asteroidar. Dei er den vanlegaste meteorittypen som fell til jorda, omkring 85-86% av alle meteorittar som fell til jorda. Studiet av desse meteorittane er viktige spor for å forstå opphavet og aldren til solsystemet, syntesen til organiske sambindingar, opphavet til liv eller at det finst vatn på jorda.
Etter kjemisk innhald vert kondrittane delte inn i tre grupper:
Vidare finst gruppene Rumurutiites (R) og Kakangri (K), der kvar av dei berre reprensterte av eitt enkelt eksemplar.
Dei ulike gruppene skil seg frå kvarandre mellom anna gjennom ulike tal på oksygenisotopar, ulikt metall- og kondrulinnhald og ulike kondruleigenskapar (storleik, type, osb.).
Grunnflate
Ei grunnflate i matematikk er det plane flatestykket eit prisme, ein pyramide, ein sylinder eller ei kjegle kviler på.
Espen Næss Lund
Espen Næss Lund er ein norsk fotballspelar som i 2011-sesongen spelar i forsvar for Sogndal i den norske eliteserien. Han kom til Sogndal før 2011-sesongen etter mange sesongar i FK Tønsberg i 2. divisjon. Han debuterte i Tippeligaen 10. april 2011, i tredje serierunde borte mot Sarpsborg 08.
Kotterer Peaks
Kotterer Peaks er ei gruppe småfjell som ligg mellom Wignall Nunataks og Mount Starlight i Athos Range i Prince Charles Mountains. Det vart kartlagd frå landmålingar og flyfoto tekne av ANARE (Australian National Antarctic Research Expeditions), 1955-65. Det vart namngjeve av Australian Antarctic Names and Medals Committee (ANCA) etter C. Kotterer, som var vêrobservatør på Davis-stasjonen, 1964.
Lillsaivis-sjøen
Lillsaivis er ein innsjø i Lappland i Sverige, i den sørlege delen av Gällivare kommun. Vassflata ligg 276 meter over havet.
Ved innsjøen finst gamle samiske offerplassar, som vart grave ut av arkeologen Gustaf Hallström i 1915. Ved innsjøens nordaustbreidd ligg tettstaden Lillsaivis. Drenering skjer gjennom Saivisbäcken, som går ut frå nordsida, ved tettstaden Lillsaivis.
Black Hill
Black Hill er soloprosjektet til den ungarske gitaristen og låtskrivaren Csarnogurszky István. Prosjektet starta hausten 2014 og er eigentleg sideprosjektet til István. Musikken til Black Hill svever kring akustiske og elektriske gitarar som teiknar rolege stemningslydbilete. På utgjevingane har István alltid med seg éin gjestemusikar.
Mount Lacey
Mount Lacey er eit høgt, pyramideforma, brunt fjell med to spisse fjelltoppar, som ligg 1 nautisk mil (1,9 km) vest for Mount Bechervaise i Athos Range i Prince Charles Mountains. Det vart oppdaga av ei gruppe frå Australian National Antarctic Research Expeditions (ANARE) leia av J.M. Bechervaise i november 1955 og kartlagd av R.H. Lacey, ein landmålar ved Mawson-stasjonen i 1955, som fjellet er kalla opp etter.
Donnie Van Zant
Donald Newton Van Zant er ein USA-amerikansk rockesongar, låtskrivar og gitarist. Han er mest kjend for å ha skipa bandet 38 Special, der han var medlem frå 1974 til 2013. Han er den yngre broren til Ronnie, som var den originale songaren i Lynyrd Skynyrd og som døydde i ei flyulukke i 1977. Den yngre broren Johnny har vore songar for Lynyrd Skynyrd sidan 1987. Donnie og Johnny Van Zant har òg spelt i lag i gruppa Van Zant.
I 2013 slutta Van Zant i .38 Special som følgje av nerveskadar i det indre øyra.
Jeriko guvernement
Jeriko guvernement (arabisk محافظة أريحا, Muḥāfaẓat Arīḥā; hebraisk נפת יריחו, Nafat Yeriḥo) er eit av 16 guvernement i Den palestinske sjølvstyresmakta (administrative distrikt) i Dei palestinske territoria. Det ligg aust på Vestbreidda, langs nordsida av Daudehavet og den sørlege Jordandalen ved grensa til Jordan. Guvernementet strekkjer seg vestover til fjella aust for Ramallah og austsida av Jerusalem, inkludert dei nordlege områda av Judeaørkenen. Folkesetnaden i Jeriko guvernement er estimert til å vere 31 501, av dette kring 6 000 palestinske flyktningar i leirar.
Jordbruk er viktig for økonomien i området, særleg i dalen nær Jeriko, som er distriktshovudstad. Jeriko er ofte rekna som den eldste, kontinuerleg busette byen i verda og har mange arkeologiske stader og turistmål.
Elishiaparken er ein oase i Jeriko distrikt med mange frukthagar, palmer og bananplantasjar.
Fylkesveg 106 i Hedmark
Fylkesveg 106 i Hedmark  går mellom Skjesetengen og Ingeberg i Hamar kommune. Vegen er 5,3 km lang.
Lene Nystrøm
Lene Grawford Nystrøm Rasted er ei norsk songar og musikar som blei populær på slutten av 90-talet med pop-gruppa Aqua.
Lene Nystrøm vart tildelt Spellemannskomitéens heiderspris under utdelinga av Spellemannprisen 1997.
Switch av Golden Earring
Switch er det tiande studioalbumet til det nederlandske rockebandet Golden Earring, gjeve ut i 1975.
Aleksandr Legkov
Aleksandr Gennadjevitsj Legkov er ein russisk langrennsløpar frå Krasnoarmejsk i Moskva oblast. Han vann Tour de ski i 2013 og vart nummer to i verdscupen i langrenn same sesongen.
Aktiv
Legkov fekk sin meisterskapsdebut under ski-VM 2005 i Oberstdorf, med ein 48. plass som best. Året etter deltok han i vinter-OL i Torino og vart nummer 20 på femmila.
Switch av Golden Earring
Switch er det første albumet til Golden Earring med klaverspelaren Robert Jan Stips som medlem i bandet. Tittelen refererer til den musikalske endringa etter den store suksessen med «Radar Love» frå det førre albumet Moontan. Momementumet som suksessen til «Radar Love», gjorde at òg Switch raskt selde til gullplate i Nederland, men det selde ikkje særskild godt internasjonalt. Det nådde 108. plassen på den amerikanske albumlista.
Aleksandr Legkov
Aktiv
«Tour de ski» 2006/07 vart Legkovs store gjennombrot, der han enda på andreplass, slått einast av tyske Tobias Angerer. To veker seinare tok han sin første siger i verdscupen, ein 30 km fellesstart fristil i Rybinsk. Under ski-VM 2007 fekk han ein sølvmedalje med Russland sitt stafettlag.
Legkov vann sitt andre verdscuprenn i Lahti i mars 2009, ein 15-kilometer i fristil og den tredje på «mini-touren» i Kuusamo i november 2010. Hans fjerde verdscupsiger kom 6. januar 2013 då han sikra seg sigeren i «Tour de ski», som aller første russar. Seinare i sesongen vann han 50 km i Holmenkollrennene. Han tok bronsje med det russiske stafettlaget i ski-VM 2013.
Switch av Golden Earring
«Kill Me (Ce Soir)» vart spelt av Iron Maiden som ei B-side til singelen deira «Holy Smoke» i 1990.
Innhald
Alle songane er skrivne av Hay og Kooymans utanom der andre er nemnde.
Salslister
Album - Billboard (USA)
Malgomaj
Malgomaj er ein innsjø i Västerbottens län som har Ångermanälven som tilførelseselv. Innsjøen ligg 341 meter over havet.
Lutaure
Lutaure er ein innsjø nord for Adolfsström i Arjeplog kommun, Norrbottens län i Sverige. Lutaure grenser mot nasjonalparken Pieljekaise. Kungsleden passerer langs austsida av sjøen. Lutaure er kjent for bra fiske, spesielt aure og aure, og det vert drive hytte- og båtutleige i området.
Calamianøyane
Calamianøyane (spansk Islas de Calamianes, filippinsk Kapuluang Calamián) er ei øygruppe i den filippinske provinsen Palawan. Gruppa omfattar øyane Busuanga, Coron, Culion og fleire mindre øyar. Den største byen i øygruppa, Coron, ligg på Busuanga.
Historie
Calamianøyane var tidlegare del av det spanske imperiet som Provincia de Calamianes. Under den amerikanske okkupasjonen av Filippinane (1898-1948) blei denne provinsen oppløyst og administrert saman med øya Paragua som den nye Palawan-provinsen.
Natur
På Calauit og Coron er det etablert naturreservat.
Calamiansvinehjort er ein endemisk, sterkt truga art som finst på øygruppa.
Fylkesveg 111 i Hedmark
Fylkesveg 111 i Hedmark  går mellom Nashaug og Dørum i Hamar kommune. Vegen er 3,0 km lang.
Branipole
Branipole (bulgarsk Браниполе) er ein landsby i kommunen Rodopi i provinsen Plovdiv i Bulgaria. Ved folketeljinga i 2011 hadde busetnaden 2 624 innbyggjarar.
Sondre Justad
Sondre Justad er ein norsk artist og låtskrivar frå Henningsvær og Borg i Lofoten. I oktober 2015 gav han ut debutalbumet Riv i hjertet.
Biografi
Justad gav ut sin fyrste singel, «Nu har du mæ», i 2014 på Petroleum Records. I februar og juni 2015 følgde han opp med singlane «Det e over» og «Tilbake», som begge fekk høg radiorotasjon og tok han til TV-program som VG-lista Topp 20 og Senkveld på TV 2. Samstundes byrja han å gjere seg merka som liveartist, og sommaren 2015 spela han på ei rekkje store festivalar.
Det verkelege gjennombrotet kom hausten 2015, med debutalbumet Riv i hjertet, som vart liggjande på VG-lista i over eit år med ein 6.-plass som beste plassering. Albumet fekk terningkast fem av Aftenposten, Dagsavisen, Avisa Nordland og Fædrelandsvennen. Foran Spellemannprisen 2015 vart Justad nominert i tre klasser: popsolist, årets album og årets nykommer for albumet. Justad fekk Tekstforfatterfondets lyspunktpris for 2015 og vart nominert i klassene årets liveartist og årets låt under P3 Gull i 2016. Seks av låtane på albumet vart lista på nasjonal radio, og tittelsporet «Riv i hjertet» vart den mest spelte norskspråklege låten i 2015. Fem av singlane selde til gull, og éin til platina.
Frå oktober 2016 tok Justad pause på ubestemt tid. Han ville gje seg sjølv tid til å fokusere på nye låtar og vegen vidare. Nesten nøyaktig eitt år seinare vart låtane «Ingenting» og «Paradis» slopne. «Paradis» vart A-lista hos både NRK P3 og NRK P1, og framført både på Senkveld (TV 2) og P3 Gull (NRK). Også hans tredje singel, «Gjør det igjen» fekk høg radiorotasjon, og vart framført på Lindmo på NRK1. 23. mars 2018 kom andrealbumet til Justad, Ingenting i paradis. For albumet og låten «Ikke som de andre» fekk han fire nominasjonar foran Spellemannprisen 2018: popartist, årets album, årets musikkvideo og årets låt. Han fekk Gammleng-prisen i klassen populærmusikk for 2019 og vart nominert i klassene årets liveartist og årets låt for «Fontena på Youngstorget» foran P3 Gull 2019. I 2021 gav han ut singelen «Sorry» saman med Musti. For videoen til låten, som vart regissert av Julian Vargas og Eirik Svensson, vart han nominert til Spellemannprisen 2021 i klassen årets musikkvideo.
Ved sida av musikken har Justad engasjert seg i miljø og politikk. Han har blant anna jobba for å hindre olje- og gassutvinning utanfor Lofoten, Vesterålen og Senja, og har fleire gongar uttala seg kritisk om Noregs handtering av flyktningkrisen.
Nablus guvernement
Nablus guvernement (arabisk محافظة نابلس, Muḥāfaẓat Nāblus, hebraisk skrift נפת שכם Napat Šəḵem) er eit administrativt distrikt i Den palestinske sjølvstyresmakta i dei sentrale høglanda på Vestbreidda, 53 km nord for Jerusalem. Det dekkjer området kring byen Nablus som tener som muhfaza (sete) i guvernementet.
Fylkesveg 112 i Hedmark
Fylkesveg 112 i Hedmark går mellom Grubhol og Oppsal i Hamar kommune. Vegen er 1,5 km lang.
Things Change
«Things Change» var eit av bidraga i Melodi Grand Prix 2012, framført på engelsk av Bobby Bare og Petter Øien. Songen er skriven av Bobby Bare. Bidraget vann den tredje delfinalen i Melodi Grand Prix 2012 og gjekk vidare til finalen.
Grunnlinje
Ei grunnlinje i deskriptiv geometri er skjeringslinja til projeksjonsplanet. Omgrepet vert ofte òg nytta i geometrien for å vise til den eine sida av ein (plan) figur som han kan tenkast å stå på eller konstruerast frå. Det er til dømes grunnlinja til ein trekant eller firkant. Grunnlinja til ein likebeina trekant er sidan mellom dei like lange endepunkta til sidene.
Luossajärvi
Luossajärvi (nordsamisk: Luossajávri) er ein drygt 260 hektar stor innsjø i Kiruna, ved den sørvestlege sida til Luossavaara. Gruveselskapet LKAB har suksessivt tømt den sørlege delen av innsjøen for å kunne bryte av den såkalla sjømalmen, den delen av malmåra som strekkjer strekker seg under sjøbotnen. Dei tørrlagte områda består i dag for det meste av myr.
Miljøproblem
Den gjenverande delen av Luossajärvi si kjemiske samansetning viser stor påverknad frå gruveverksemda. Innsjøen har høge verdiar av sulfat-, nitrat- og nitridion. Dei høge sulfatverdiane tyder på omfattande forvitringsprosesser av framfor alt karbonat- og sulfidalltid materie. Det er òg høge verdiar av kopar i innsjøen på grunn av lekkasjar frå dammane til Viscariagruva.
Fiske
Luossajärvi er ein fiskevenlig innsjø, og kvar vinter vert det halde pilketevlingar ute på isen. Luossajärvi tyder «Laksesjø», noko som kjem av den tidlegare rike aurebestanden i innsjøen (auren tilhøyrer laksefamilien). Ting har likevel endra seg, og av dei opphavlege fiskeslaga i innsjøen, som omfatta åbor, aure og gjedde, er det berre åboren att. Det blir sett ut ein del fisk i innsjøen, i eit forsøk på å få etablert nye bestandar.
Peonía
Peonía (gresk Παιονία) er ein kommune i periferieininga Kilkís i Sentral-Makedonía i Hellas. Han ligg vest for Kilkís og grensar i vest mot periferieininga Pélla, i sør mot periferieininga Thessaloníki. I nord grensar Peonía til nabolandet Nord-Makedonia.
Administrativ inndeling
Kommunen vart danna i 2011 ved at ein slo saman dei tidlegare kommunane Dei fem tidlegare kommunane er no kommunaleiningar.
Byar og tettstader
Dei største byane og tettstadene i kommunen er:
Abdul Rahman Hassan Azzam
Abdul Rahman Hassan Azzam var ein egyptisk diplomat og politikar. Han var den fyrste generalsekretæren i Den arabiske ligaen frå 1945 til 1952. 27. desember 1945 fekk han tittelen pasja av Faruk I av Egypt og er difor også kjend som Abdul Rahman Azzam Pasja. Namnet er også skrive Abd al-Rahman Azzam.
Azzam var Egypt sin ambassadør til Irak, Iran og Saudi-Arabia, og var også diplomat i Romania og Tyrkia. Han var i ein periode også parlamentsmedlem.
Mount Lanyon
Mount Lanyon er eit stort fjell kring 11 nautiske mil (20 km) sør for Taylor Platform i Prince Charles Mountains. Fjellet er delt i sør til eit lite platå med isbre og eit moreneområde som strekkjer seg austover frå fjellet. Det vart kartlagd frå flyfoto av ANARE (Australian National Antarctic Research Expeditions) i 1956 og 1960. Det vart namngjeve av Australian Antarctic Names and Medals Committee (ANCA) etter J.H. Lanyon, som var øvstkommanderande ved Wilkes-stasjonen i 1965.
Peder Lunde
Peder Lunde er ein norsk forretningsmann og tidlegare seglar frå Oslo. Han er gift med Aud Hvammen.
Lunde var skipper på den norske båten som vann Flying Dutchmann-klassa under dei olympiske sommarleikane 1960 i Roma, med seg i båten hadde han Bjørn Bergvall. I Sommar-OL 1968 i Mexico-byen tok han sølv i Star-klassa. Sidan vart han nummer 6 i Tempest-klassa ved Sommar-OL 1972 i München og nummer 16 i Soling-klassa ved Sommar-OL 1976 i Montréal.
Lunde vart i 1960 tildelt Fearnleys olympiske ærespris.
Marie Bjerknes
Elen Birgitte Marie Bjerknes var ein norsk forfattar.